Vi havde en lækker forlænget weekend i Marais med udgangspunkt i Nathalies lejlighed. Den lå lige i hjertet af Marais, nabo til Picasso museet og til alle de små hyggelige gader. Det er Paris, når det er bedst. Nathalie bød os velkommen med god rødvin og chokolade samt anbefalinger af restauranter og shopping kvarterer i nærheden. Værten snakker både fransk og flydende engelsk.

Lejligheden har alt hvad man har brug for med en charmerende stue ud til gaden i åben forbindelse med et lille velfungerende køkken. Et fint soveværelse mod gården, som der er direkte udgang til (den er meget lille, men man kan sidde og spise derude). Toilet og bad fungerede upåklageligt. Vi kan kun anbefale Nathalies lejlighed!